b"\n_START_ARTICLE_\nHugh Anderson\n_START_SECTION_\nTraject\xc3\xb2ria esportiva\n_START_PARAGRAPH_\nCriat a Huntly, Anderson va jugar a rugbi amb l'equip Huntly United on tenia per company Ginger Molloy, un altre destacat pilot de motociclisme durant la d\xc3\xa8cada de 1960._NEWLINE_S'incorpor\xc3\xa0 a l'equip oficial de Suzuki la temporada de 1961, pilotant les motos de f\xc3\xa0brica de 50, 125 i, ocasionalment, 250 cc. Durant la seva etapa en aquest equip, aconsegu\xc3\xad els seus quatre campionats mundials. La seva darrera cursa amb Suzuki fou el Gran Premi del Jap\xc3\xb3 de 1966, a l'octubre d'aquell any."